gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6877, del 05-10-2012 (2012/8936)

Notificació de la sentència dictada en el juí verbal número 2153/2010.
----------------------------------------------------------------------

### Dades del document

Número de DOGV
:   6877

Data del DOGV
:   05-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8936


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el juí verbal número 2153/2010. [2012/8936]  
Assumpte civil 002153/2010  
Mª Amparo Marco Martínez-Arenas, secretària del Jutjat de Primera Instància número 3 de Torrevieja.  
Faig saber:  
Que, en el procés de juí verbal seguit en el este Jutjat amb el número 2153/2010 a instàncies de Francisco Gómez Pérez contra Siham El Kacimi, s'ha dictat, amb data 31 de març de 2011, sentència, la part dispositiva de la qual conté literalment:  
«Dispositiva  
Estime parcialment la demanda interposada per Francisco Gómez Pérez, representat pel procurador dels tribunals Manuel Martínez Rico i assistit pel lletrat senyor Coves Soto, contra Siham El Kacimi, en situació processal, condemne la part demandada a pagar a l'actora la quantitat de tres mil cent trenta-nou euros amb onze cèntims (3.139,11 €), i també al pagament dels interessos legals de conformitat amb el fonament de dret quart, sense condemna al pagament de les costes processals.  
Notifiqueu esta sentència a les parts fent-los saber que s'hi pot interposar en contra un recurs d'apel·lació per a l'Audiència Provincial d'Alacant, que es prepararà per escrit davant d'este Jutjat en el termini de cinc dies, citant la resolució impugnada i la voluntat de recórrer amb la indicació dels pronunciaments que s'impugnen, i s'hi ha d'adjuntar, perquè s'admeta, el justificant documental d'haver consignat la quantitat de 50 euros en el Banesto, en el compte de consignacions i depòsits d'este Jutjat, en el número corresponent a este procediment (disposició addicional 15a de la LOPJ, afegida per la LO 1/2009, de 3 de novembre).  
Esta notificació es farà, quant al demandat rebel, personalment, en la forma que preveu l'article 161 de la Llei d'Enjudiciament Civil. Però si el demandat es trobara en parador desconegut, la notificació es farà per mitjà d'edictes.  
Esta és la meua sentència, que jutge definitivament en primera instància, que pronuncie, mane i firme».  
I en compliment del que establix l'article 497.2 de la Llei d'Enjudiciament Civil, perquè servisca de notificació a Siham El Kacimi, en parador desconegut, i amb la petició que se'ns remeta una còpia d'este ofici,, estenc esta cèdula.  
  
Torrevieja, 24 de juliol de 2012.- La secretària judicial: Mª Amparo Marco Martínez-Arenas.
Diari Oficial de la Generalitat Valenciana


Sumari del DOGV 6915, del 03-12-2012 (2012/11439)

ACORD de 23 de novembre de 2012, del Consell, pel qual autoritza una transferència de crèdits del capítol 2 al capítol 3, entre programes gestionats per la Conselleria de Turisme, Cultura i Esport, per l'import de 390.000 euros. Expedient número 18.005/12-094.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6915

Data del DOGV
:   03-12-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11120


Data del document
:   23-11-2012

Organisme emissor
:   Conselleria d'Hisenda i Administració Pública

Tipus de document
:   Acord

ACORD de 23 de novembre de 2012, del Consell, pel qual autoritza una transferència de crèdits del capítol 2 al capítol 3, entre programes gestionats per la Conselleria de Turisme, Cultura i Esport, per l'import de 390.000 euros. Expedient número 18.005/12-094. [2012/11425]  
El Consell, en la reunió del dia 23 de novembre de 2012, va adoptar l'acord següent:  
La Conselleria de Turisme, Cultura i Esport, a fi de donar cobertura pressupostària a gastos derivats d'interessos de demora, planteja transferir disponibilitats del capítol 2 de diversos programes, per un total de 390.000 euros, per a l'habilitació del capítol 3 en el programa 451.10 Direcció i Servicis Generals.  
Per a això, fent ús del que disposen els articles 17 i 18 de la Llei de Pressupostos de la Generalitat per a l'exercici 2012, a proposta del conseller d'Hisenda i Administració Pública, el Consell   
  
ACORDA  
  
Primer  
S'autoritza la minoració de crèdit en les aplicacions i pels imports que es detallen a continuació.  
  
  
  
  
Segon  
S'autoritza l'habilitació del capítol 3 en el programa 451.10 i la seua dotació amb 390.000 euros.  
  
València, 23 de novembre de 2012  
  
El vicepresident i secretari del Consell,  
JOSÉ CISCAR BOLUFER
Diari Oficial de la Generalitat Valenciana


Sumari del DOGV 6795, del 13-06-2012 (2012/5713)

Informació pública del projecte de retaxació de càrregues i revisió de preus de les càrregues de la unitat d'execució UE-2 Santíssim Crist.
-------------------------------------------------------------------------------------------------------------------------------------------

### Dades del document

Número de DOGV
:   6795

Data del DOGV
:   13-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5713


Organisme emissor
:   Ajuntament de Vilamarxant

Tipus de document
:   Anunci

Informació pública del projecte de retaxació de càrregues i revisió de preus de les càrregues de la unitat d'execució UE-2 Santíssim Crist. [2012/5713]  
Per Resolució d'aquesta Alcaldia 723-2011, de data 25 de novembre de 2011, es va disposar sotmetre a informació pública el projecte de retaxació de càrregues i revisió de preus de les càrregues de la unitat d'execució UE-2 sol urbà Santíssim Crist, presentat en data 4 d'agost de 2010, (núm. de registre d'entrada 4834) i posterior aportació de dades de titulars registrals, en data 31 d'octubre de 2011, (núm. de registre d'entrada 5249) per la representació legal de la mercantil Urbacon Levante, SL com a agent urbanitzador de l'esmentat programa.  
De conformitat amb el que disposa l'article 168.3 de la Llei Urbanística Valenciana, en relació amb l'article 390 del Reglament d'Ordenació i Gestió Territorial i Urbanística, la informació pública es farà efectiva des de la inserció del present anunci en el Diari Oficial de la Comunitat Valenciana, pel termini de 15 dies hàbils, durant el qual es podran formular al·legacions per escrit davant aquest Ajuntament. A aquest efecte, el document diligenciat del projecte de retaxació i revisió de preus estarà dipositat per a consulta pública en el Departament d'Urbanisme d'aquest Ajuntament en horari d'oficines.  
  
  
Vilamarxant, 4 de juny de 2012.- L'alcalde president: Vicente Betoret Coll.
Diari Oficial de la Generalitat Valenciana


Sumari del DOGV 6784, del 29-05-2012 (2012/5117)

Informació pública del projecte i addenda de previsió anual 2011 de construcció d'instal·lacions de distribució de gas natural. Expedient número CBREDE/2011/2/46.
------------------------------------------------------------------------------------------------------------------------------------------------------------------

### Dades del document

Número de DOGV
:   6784

Data del DOGV
:   29-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5117


Organisme emissor
:   Conselleria d'Economia, Indústria i Comerç

Tipus de document
:   Anunci

Informació pública del projecte i addenda de previsió anual 2011 de construcció d'instal·lacions de distribució de gas natural. Expedient número CBREDE/2011/2/46. [2012/5117]  
Als efectes previstos en l'article 73 de la Llei 34/1998, de 7 d'octubre (BOE 08.10.1998), del Sector d'Hidrocarburs, en la ITC-ICG01 del Reial Decret 919/2006, de 28 de juliol (BOE 04.09.2006), pel qual s'aprova el reglament tècnic de distribució i utilització de combustibles gasosos i les seues instruccions tècniques complementàries, i en l'article 78 del Reial Decret 1434/2002, de 27 de desembre (BOE 31.12.2002), pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública per a la seua autorització administrativa la instal·lació de gas natural que s'indica:  
  
Expedient: CBREDE/2011/2/46.  
Peticionari: Gas Natural CEGAS, SA.  
Emplaçament/zona geogràfica: província de València.  
Projecte: Projecte i addenda de previsió anual 2011 de construcció d'instal·lacions de distribució de gas natural.   
Pressió: MOP 49,5 bar a 0,024 bar.  
Pressupost: 91.178,24 euros.  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar el projecte en el Servici Territorial d'Energia de València, siti al carrer Gregorio Gea, 27, de València, així com presentar en eixe Servici Territorial les al·legacions (per duplicat) que consideren oportunes en el termini de vint dies comptats a partir de l'endemà de la publicació d'este anunci.  
  
València, 8 de maig de 2012.- El cap del Servici Territorial d'Energia: Enrique Climent Sirvent.
Diari Oficial de la Generalitat Valenciana


Sumari del DOGV 6821, del 18-07-2012 (2012/6559)

Notificació de la sentència dictada en el juí verbal número 381/2007.
---------------------------------------------------------------------

### Dades del document

Número de DOGV
:   6821

Data del DOGV
:   18-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6559


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el juí verbal número 381/2007. [2012/6559]  
Juí verbal 000381/2007  
De: Cange Financera EFC, SA.  
Procuradora: Rosa Mª de la Salut Bermell Espeleta.  
Contra: Samuel Chas Fernández.  
Procurador/a: -  
En este procediment verbal, seguit a instàncies de Cange Financera EFC, SA, contra Samuel Chas Fernández, s'ha dictat la sentència, que literalment diu el següent:  
«Jutjat de Primera Instància número 6 de Castelló de la Plana  
Assumpte civil 381/2007  
Sentència 8/2011  
Castelló de la Plana, 13 de gener de 2011  
Gonzalo Sancho Cerdá, magistrat jutge del Jutjat de Primera Instància número 6 dels d'esta ciutat i partit, he vist les actuacions de juí verbal seguides en este Jutjat i registrades amb el número 381/2007, a instànciesde Cange Financera, Establecimiento Financiero de Crédito, SA, representada per la procuradora senyora Bermell Espeleta i defesa pel lletrat senyor Torrent Carratalá, contra Samuel Chas Fernández, declarat en rebel·lia en este procediment, sobre reclamació d'una quantitat, i atenent als següents:  
[...]  
Dispositiva  
Estime la demanada interposada per Cange Financera, Establecimiento Financiero de Crédito, SA, representada per la procuradora senyora Bermell Espeleta i defesa pel lletrat senyor Torrent Carratalá, contra Samuel Chas Fernández, declarat en rebel·lia en este procediment, i condemne la demandada a pagar a l'actora la suma de mil cent setze euros amb huitanta-quatre cèntims (1.116,84 €), més l'interés de mora convinguts (25% anual) des de la data de 17 d'octubre de 2006, respecte a la suma corresponent al capital, a saber, 999,55 euros.  
  
Amb tot això, faig condemna expressa a costes a la part demandada.  
Notifiqueu esta sentència a les parts, i feu-los saber que pot interposar-s'hi un recurs d'apel·lació davant de l'Audiència Provincial de Castelló que, si és el cas, caldrà preparar davant d'este Jutjat en el termini de cinc dies a partir de l'endemà de la notificació. La preparació del recurs requerirà la consignació del depòsit previst en la disposició addicional 15.1 de la Llei Orgànica 1/2009, que s'efectuarà en el compte de consignacions del Jutjat.  
Expediu una testimoniança d'esta resolució perquè s'unisca a les actuacions i incorporeu l'original al llibre de sentències corresponent.  
  
Esta és la meua sentència, que pronuncie, mane i firme».  
I atés que el demandat, Samuel Chas Fernández, es troba en parador ignorat, expedisc este edicte a fi que li valga de notificació de forma deguda.  
  
Castelló de la Plana, 3 de febrer de 2012.- La secretària judicial: Soledad Juan Ruiz.
Diari Oficial de la Generalitat Valenciana


Sumari del DOGV 6747, del 03-04-2012 (2012/3227)

Nomenament de personal laboral fix com a educador de carrer.
------------------------------------------------------------

### Dades del document

Número de DOGV
:   6747

Data del DOGV
:   03-04-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/3227


Data del document
:   02-03-2012

Organisme emissor
:   Ajuntament de Canals

Tipus de document
:   Anunci

Anàlisi jurídica

 Descriptors 

:   * Canals
    * funcionari

Nomenament de personal laboral fix com a educador de carrer. [2012/3227]  
En compliment del que disposa l'article 62.1.b de la Llei 7/2007, de 12 d'abril, de l'Estatut Bàsic de l'Empleat Públic i l'article 58.1.b de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, es fa públic que, després de realitzar les oportunes proves selectives, per promoció interna, s'ha procedit en data 01.03.2012, al nomenament del següent personal laboral fix:  
  
- Manuel Vicente Aparicio Guadas, amb DNI núm. 67218148Q, com a educador de carrer, pertanyent al grup A, subgrup A2, enquadrat en la plantilla de personal laboral d'aquest Ajuntament, en virtut de Resolució d'Alcaldia de data 29.02.2012.  
Cosa que es fa pública als efectes oportuns.   
  
Canals, 2 de març de 2012.- L'alcalde president: Ricardo Cardona Mollá.
Diari Oficial de la Generalitat Valenciana


Sumari del DOGV 6880, del 11-10-2012 (2012/9185)

Notificació de desistiment d'autoritzacions sanitàries i inscripció en el Registre General Sanitari d'Empreses Alimentàries i Aliments. Expedient número VA-527/2007 i altres.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6880

Data del DOGV
:   11-10-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/9185


Organisme emissor
:   Conselleria de Sanitat

Tipus de document
:   Anunci

Notificació de desistiment d'autoritzacions sanitàries i inscripció en el Registre General Sanitari d'Empreses Alimentàries i Aliments. Expedient número VA-527/2007 i altres. [2012/9185]  
  
  
  
  
  
No s'han pogut notificar de manera personal i directa a les persones interessades les resolucions que s'indiquen a continuació de desistiment de les autoritzacions sanitàries i inscripció en el Registre General Sanitari d'Empreses Alimentàries i Aliments, i d'acord amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen ara.  
Per a conèixer el contingut íntegre de la resolució ha de comparèixer en la Direcció General d'Investigació i Salut Pública de la Conselleria de Sanitat, situada en l'avinguda de Catalunya, 21, de València, en el termini de 10 dies des de l'endemà de la publicació d'aquest edicte. Una vegada transcorregut aquest termini, la notificació es considera feta amb caràcter general.   
  
València, 28 de setembre de 2012.- El director general d'Investigació i Salut Pública: Manuel Escolano Puig.   
  
«Vistos els expedients de desistiment de les autoritzacions sanitàries i inscripció en el Registre General Sanitari d'Empreses Alimentàries i d'Aliments dels establiments que s'allisten en la taula adjunta i d'acord amb el que disposen el Reial Decret 191/2011 de 18 de febrer i altres disposicions complementàries.  
Com que esta Direcció General d'Investigació i Salut Pública té competència per a resoldre d'acord amb l'article 20 del Decret 111/2011, de 2 de setembre. del Consell de la Generalitat, que aprova el Reglament Orgànic i Funcional de la Generalitat de Sanitat, resolc el desistiment les autoritzacions sanitàries de funcionament i inscripció en el Registre General Sanitari d'Empreses Alimentàries i Aliments pels motius detallats.   
  
Contra aquest acte es pot interposar un recurs d'alçada en el termini d'un mes comptador des de l'endemà de la publicació d'aquest edicte davant la Secretaria Autonòmica de l'Agència Valenciana de Salut de la Conselleria de Sanitat, d'acord amb l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»
Diari Oficial de la Generalitat Valenciana


Sumari del DOGV 6728, del 06-03-2012 (2012/2140)

Formalització de contracte expedient SE/41/11. Servei de neteja de la Universitat Jaume I.
------------------------------------------------------------------------------------------

### Dades del document

Número de DOGV
:   6728

Data del DOGV
:   06-03-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/2140


Data del document
:   22-02-2012

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * contracte de serveis
    * adjudicació de contracte administratiu

Formalització de contracte expedient SE/41/11. Servei de neteja de la Universitat Jaume I. [2012/2140]  
1. Entitat adjudicadora  
a) Organisme: Universitat Jaume I.  
b) Dependència que tramita l'expedient: Servei de Contractació i Assumptes Generals.  
c) Número d'expedient: SE/41/11.   
d) Adreça d'Internet del perfil del contractant: .  
2. Objecte del contracte  
a) Tipus: servei.  
b) Descripció: servei de neteja.  
c) Divisió per lots i nombre de lots/nombre d'unitats:  
Lot únic.  
d) CPV: 90911200-8.   
3. Tramitació i procediment  
a) Tramitació: urgent.  
b) Procediment: negociat sense publicitat.  
4. Pressupost base de licitació  
Lot únic) Import net: 55.182,35 euros. Import total: 65.115,17 euros.  
5. Formalització del contracte  
a) Data d'adjudicació: 29 de desembre de 2011.   
b) Data de formalització del contracte: 30 de desembre de 2011.   
b) Contractista: EULEN, SA.  
d) Import o cànon d'adjudicació:  
Lot únic) Import net: 55.182,35 euros. Import total: 65.115,17 euros.  
e) Avantatges de l'oferta adjudicatària: per ser l'únic licitador.  
6. Altres informacions  
  
Castelló de la Plana, 22 de febrer de 2012. - El rector, p. d. f. (R 14.06.2010), el gerent: Antonio Montañana Riera.
Diari Oficial de la Generalitat Valenciana


Sumari del DOGV 6859, del 11-09-2012 (2012/8328)

Notificació de proposta de mesures de restauració. Expedient número DU 139/11.
------------------------------------------------------------------------------

### Dades del document

Número de DOGV
:   6859

Data del DOGV
:   11-09-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8328


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de proposta de mesures de restauració. Expedient número DU 139/11. [2012/8328]  
De conformitat amb el que disposen els articles 59.5 i 61 de la Llei 30/1992, de Règim Jurídic de les Administracions Públiques i del Procediment Administratiu Comú, es fa pública la notificació en extracte de l'acte dictat en l'expedient que s'indica, instruït per la Conselleria d'Infraestructures, Territori i Medi Ambient, a la persona o entitat que s'indica a continuació, ja que s'ha intentat la notificació en l'últim domicili conegut i no s'ha pogut realitzar.  
  
  
Expedient número: DU 139/11.  
Interessat: Agustín García Gavara.  
Últim domicili conegut: c/ Puríssima, 12, 3a 12663 Nules.  
Assumpte: proposta de mesures de restauració que dicta el cap del Servici de Règim Jurídic i Inspecció Territorial, de 31 de juliol de 2012.  
  
L'expedient es troba en la unitat administrativa competent en matèria d'inspecció urbanística de la Conselleria d'Infraestructures, Territori i Medi Ambient, c/ Francesc Cubells, 7, 46271 València, on haurà de comparéixer per a conéixer el contingut íntegre de l'acte en el termini de 10 dies hàbils, comptats des de l'endemà de la publicació d'este edicte en el Diari Oficial de la Comunitat Valenciana.  
  
València, 6 de setembre de 2012.- El cap de Servici de Règim Jurídic i Inspecció Territorial: Óscar López Giménez.
Diari Oficial de la Generalitat Valenciana


Sumari del DOGV 6883, del 17-10-2012 (2012/9400)

Licitació número E12/2. Servici de manteniment i conservació del Parc Logístic de València.
-------------------------------------------------------------------------------------------

### Dades del document

Número de DOGV
:   6883

Data del DOGV
:   17-10-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/9400


Data del document
:   03-10-2012

Organisme emissor
:   Entitat Urbanistica de Conservacio del Parc Logistic de València

Tipus de document
:   Anunci

Descriptors 

:   * contracte de serveis

Licitació número E12/2. Servici de manteniment i conservació del Parc Logístic de València. [2012/9400]  
Resolució de l'Entitat Urbanística de Conservació del Parc Logístic de València (EUC-PLV), per la qual s'anuncia la licitació del següent contracte de servicis per procediment obert a la proposició més avantatjosa:  
Expedient: E12/2.  
Títol: servici de manteniment i conservació del Parc Logístic de València.  
Tramitació, procediment i forma d'adjudicació:  
- Tramitació: ordinària.  
- Procediment: obert.  
- Forma d'adjudicació: a la proposició més avantatjosa.  
Import de licitació: 135.000 € (IVA no inclòs) per al període total màxim, incloses pròrrogues, de 36 mesos.  
Tipus: servicis.  
Duració: 12 mesos prorrogables per períodes de sis mesos fins a un màxim total de 36 mesos.  
Fiança provisional: vegeu el plec de condicions.  
Informació: el plec de clàusules administratives particulars i la resta de documentació podran ser examinats per les empreses interessades de 09.00 a 13.00 hores, els dies laborables en l'oficina de l'EUC-PLV, sítia en el Parc Logístic de València, ronda Port de València, número 2, 46120 Riba-roja de Túria (València). Telèfon 161 263 563, fax 944 236 023, correu electrònic: .  
Proposicions i documentació: les proposicions dels licitadors, conforme establix el corresponent plec de clàusules administratives particulars, constaran de tres sobres:  
A. Documentació administrativa per a la qualificació prèvia.  
B. Documentació tècnica.  
C. Documentació econòmica.  
Els sobres hauran de presentar-se tancats i firmats, i es farà constar en la coberta el respectiu contingut, el títol de l'expedient a la licitació del qual es concorre, número de l'expedient i nom del licitador. Les ofertes es formularan, així mateix, d'acord amb el model previst en l'esmentat plec.  
Lloc i termini de recepció: els sobres que contindran la documentació i la proposició econòmica es presentaran en el domicili social de l'EUC-PLV, siti en el Parc Logístic de València, ronda Port de València, número 2, 46319 Riba-roja de Túria (València), fins a les 14.00 hores del dia 16 de novembre de 2012.  
Els gastos de publicació de la licitació seran a càrrec de l'adjudicatari.  
  
València, 3 d'octubre de 2012.- El president de l'EUC-PLV: Pablo Cotino Mulet.